**Приложение № 2**

**Проект на договор**

**ДОГОВОР № ……**

**ЗА ВЪЗЛАГАНЕ НА ОБЩЕСТВЕНА ПОРЪЧКА**

Днес, ………........ г. в гр. София, между:

**1.** [**СОФИЙСКИЯ РАЙОНЕН СЪД**](http://62.204.151.18/isearch.aspx?query=9+0+D1CED4C8C9D1CAC820D0C0C9CECDC5CD20D1DAC4+1+50), със седалище, гр. София, бул. „Драган Цанков” № 6, БУЛСТАТ BG 831462482, представляван от Методи Лалов – Председател на Софийския районен съд и Красимира Горянова – главен счетоводител, наричано по-долу за краткост „**ВЪЗЛОЖИТЕЛ”** от една страна

и

**2.** ......................................................................................................................

..............................................., ЕИК/БУЛСТАТ ................., със седалище и адрес на управление гр. ..............................................................., представлявано от ........................................... .................................., наричано за краткост ИЗПЪЛНИТЕЛ, от друга страна,

на основание чл. 112, ал.1 от Закона за обществените поръчки и във връзка с влязло в сила Решение № …. от ...............г. на Възложителя за класиране на участниците и определяне на изпълнител на обществена поръчка с предмет**: „Изработка и доставка на работни и посетителски столове за сградата на Софийския районен съд на бул. „Ген. М. Д. Скобелев“ № 23“**, открита с Решение № ……..на Председателя на Софийския районен съд,се сключи настоящият договор за обществена поръчка, въз основа на който страните се споразумяха за следното:

**I. ПРЕДМЕТ НА ДОГОВОРА**

**Чл. 1. (1)** ВъзложителяТ възлага, а ИЗПЪЛНИТЕЛЯТ приема да изработи и достави работни и посетителски столове за сградата на Софийския районен съд на бул. „Ген. М. Д. Скобелев“ № 23, в пълно съответствие по вид и параметри с Техническата спецификация на ВЪЗЛОЖИТЕЛЯ (Приложение № 1), предложението за изпълнение на поръчката (Приложение № 2) и ценовото предложение (Приложение № 3) на ИЗПЪЛНИТЕЛЯ, представени в процедурата за възлагане на обществена поръчка, съставляващи неразделна част от договора.

**(2)** Изпълнението на предмета на договора се счита за възложено след изрична писмена заявка от страна на ВЪЗЛОЖИТЕЛЯ до ИЗПЪЛНИТЕЛЯ, съдържаща вида и количеството от съответните работни и посетителски столове, направена не по-късно от 30 дни, считано от датата на сключване на настоящия договор.

**(3)** В случаите на ал. 2, при възлагане изпълнението на договора, ВЪЗЛОЖИТЕЛЯТ няма задължение да заяви пълния обем на работните и посетителски столове, по вид и количество, посочено в Приложение № 2 към настоящия договор.

**(4)** В случаите на ал. 2, при възлагане изпълнението на договора, ВЪЗЛОЖИТЕЛЯТ има право да замени едни видове работни и посетителски столове с други, включени в Приложение № 2, до размера на общата стойност по чл. 3, ал. 1.

**(5)** ВЪЗЛОЖИТЕЛЯТ има право на „опция за допълнителни количества”, **в размер** до 30 на сто от стойността на настоящия договор без ДДС при условията, описани в чл. 27 от същия.

**II. КАЧЕСТВО**

**Чл. 2.** (1) Качеството на работните и посетителските столове по чл. 1 следва да отговаря напълно на техническите характеристики, описани в предложението за изпълнение на поръчката на ИЗПЪЛНИТЕЛЯ, както и на техническите стандарти на производителя.

(2) Изпълнението на договора по чл. 1, трябва да отговаря напълно на всички стандарти/сертификати/протоколи за изпитване, удостоверяващи качеството на продуктите, съгласно Техническата спецификация на ВЪЗЛОЖИТЕЛЯ.

(3) ИЗПЪЛНИТЕЛЯТ е длъжен при доставката да представи **документите, които** доказват съответствието на мебелното обзавеждане/ работните и посетителските столове, със стандартите, посочени в т. 2 от Техническата спецификация.

**III. СТОЙНОСТ НА ДОГОВОРА. УСЛОВИЯ И НАЧИН НА ПЛАЩАНЕ**

**Чл. 3. (1)** Максимално допустимата стойност на договора е в размер до ……… лв. (с думи) без вкл. ДДС или ……………………. (с думи) с вкл. ДДС, формирана въз основа:

т.1).......................................... лв. (на единични цени и количества, за съответните видове работните и посетителските столове, съгласно ценовото предложение на изпълнителя, с което е избран за изпълнител .

т.2)...................................................... предвидената опция за допълнителни количества, в размер до 30 на сто.

**(2)** Стойността по ал. 1 включва **всички разходи** на ИЗПЪЛНИТЕЛЯ за изпълнението предмета на договора, включително, но не само дължими данъци, такси и разходи по изработката, доставката, монтажа и гаранционното обслужване на столовете, както и разходите за помощните материали: инструкции, правила за употреба и др., които ИЗПЪЛНИТЕЛЯТ ще предостави на ВЪЗЛОЖИТЕЛЯ.

**(3)** Цените, посочени в Приложение № 3, остават непроменени за срока на действие на настоящия договор.

**Чл. 4.** **(1)** Плащането по настоящия договор се извършва, както следва:

**т.1.** авансово в размер на ...................... /........................../, съставляващо .............. %, *(не повече от 30 %)* от общата стойност на писмената заявка по чл.1, ал.2, в 10 дневен срок, считано от датата на писмената заявка. Плащането се извършва срещу предоставена от ИЗПЪЛНИТЕЛЯ гаранция, покриваща пълния размер на авансовото плащане, със срок на валидност не по-малко от 30 дни, след изтичане на срока по чл. 6, ал. 3 от настоящия договор и издадена фактура за авансово плащане.[[1]](#footnote-1)

**т.2.** сумата в размер на ...................... /........................../, съставляващо .............. %, *(не по-малко от 70 %)* от общата стойност на писмената заявка по чл.1, ал. 2, в 10 дневен срок, считано от датата на подписване на приемо-предавателен протокол по чл. 11, ал. 1 от настоящия договор и издадена фактура. [[2]](#footnote-2)

**т. 3.** Общата стойност на писмената заявка по чл.1, ал. 2, в 10 дневен срок, считано от датата на подписване без забележки на приемо-предавателния протокол по чл. 11, ал.1 от настоящия договор и представена фактура в оригинал.

**(2)** Всички плащания по договора се извършват по банков път, по сметка на ИЗПЪЛНИТЕЛЯ, както следва:

………………………………………………………………….

…………………………………………………………………

При банка ………………………………………………….

**(3)** За дата на плащането, се счита датата на извършване на нареждането за плащане от страна на ВЪЗЛОЖИТЕЛЯ.

**Чл. 5. (1)** В случаите на чл. 5, ал. 3, ВЪЗЛОЖИТЕЛЯТ заплаща цената след представяне на фактура от подизпълнителя в оригинал, придружена с приемо-предавателен протокол по чл. 11, ал. 2, искане от подизпълнителя и становище, от което да е видно дали ИЗПЪЛНИТЕЛЯ оспорва плащанията или част от тях като недължими.

**(2)** ВЪЗЛОЖИТЕЛЯТ заплаща единствено действително доставените стоки и количества, отразени в приемо-предавателния протокол по чл. 11, ал. 1 или ал. 2 от договора.

**(3)** Когато ИЗПЪЛНИТЕЛЯТ е сключил договор/договори за подизпълнение и частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, ВЪЗЛОЖИТЕЛЯТ заплаща възнаграждение за тази част на подизпълнителя, въз основа на искане, отправено от подизпълнителя до възложителя чрез ИЗПЪЛНИТЕЛЯ, който е длъжен да го предостави на възложителя в 15-дневен срок от получаването му.

**(4)** Към искането по ал. 3 ИЗПЪЛНИТЕЛЯТ предоставя на ВЪЗЛОЖИТЕЛЯ становище, от което да е видно дали оспорва плащанията или част от тях като недължими.

**(5)** ВЪЗЛОЖИТЕЛЯТ има право да откаже плащане по ал. 3, когато искането за плащане е оспорено, до момента на отстраняване на причината за отказа.

**(6)** В случаите по ал.3, заплащането се осъществява срещу издадена от подизпълнителя оригинална фактура и по банкова сметка на подизпълнителя, както следва

………………………………………………………………….

…………………………………………………………………

При банка ………………………………………………….

**ІV. МЯСТО И СРОК НА ИЗПЪЛНЕНИЕ. СРОК НА ДОГОВОРА.**

**Чл. 6. (1)** Мястото на изпълнение на доставката и монтажа по смисъла на договора е гр. София, бул. „Ген. Михаил Д. Скобелев“ № 23.

**(2)** Цялостнотоизпълнение на предмета на договора се извършва в срок до: ................................ дни (съгласно Предложението за изпълнение на поръчката на ИЗПЪЛНИТЕЛЯ, но не повече от 90 календарни дни), считано от датата на писмената заявка на ВЪЗЛОЖИТЕЛЯ по чл. 1, ал. 2 от настоящия договор.

**(3)** Настоящият договор се сключва за срок от една година, считано от датата на подписването му.

(4) В случай, че към 16.12.2016 г. не е влязло в сила решението за избор на изпълнител, след неговото влизане в сила страните ще уговорят датата на подписване на договора в тримесечен срок, при наличие на осигурено финансиране за 2017 г.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 7.** ИЗПЪЛНИТЕЛЯТ се задължава:

а) да изработи и доставиработните и посетителските столове, отговарящи на техническото предложение на ИЗПЪЛНИТЕЛЯ, представляващо Приложение № 2 към договора, без наличието на скрити и явни недостатъци, съответстващи като вид и брой на заявените от ВЪЗЛОЖИТЕЛЯ.

б) изработи и достави работните и посетителските столове в договорения срок, придружени със сертификат/и за съответствие, с гаранционна карта, инструкции, правила за употреба, когато производителят на стоката е предвидил такива;

в) да изпълни предмета на договора на мястото, посочено от ВЪЗЛОЖИТЕЛЯ в чл. 6, ал. 1;

г) при приемането на стоките, при наличие на рекламация от страна на ВЪЗЛОЖИТЕЛЯ относно броя, техническите характеристики и/или наличието на явни недостатъци и/или наличието на външни повреди в доставените стоки, да отстрани недостатъците в срока по чл. 12, ал. 3;

д) при наличие на рекламации от страна на ВЪЗЛОЖИТЕЛЯ за скрити недостатъци, появили се в рамките на гаранционния срок, да отстрани недостатъка или да замени съответния продукт с годен такъв, в срока по чл. 15, ал. 3, за своя сметка.

е) да извършва гаранционно обслужване на доставените стоки;

ж) да уведомява своевременно ВЪЗЛОЖИТЕЛЯ за всички промени в статута на дружеството по време на изпълнението на договора.

з) да сключи договор/договори за подизпълнение с посочените в офертата му подизпълнители в срок от 5 дни от сключване на настоящия договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.

и) когато има изискуемо вземане по този договор срещу другата страна, да не отказва да изпълни свое задължение, докато ВЪЗЛОЖИТЕЛЯТ не изпълни насрещното си задължение по договора.

**Чл. 8.**  ИЗПЪЛНИТЕЛЯТ има право:

а) да иска от ВЪЗЛОЖИТЕЛЯ необходимото съдействие за изпълнение на договора;

б) да получи договореното възнаграждение при условията на настоящия договор;

**VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 9.** ВЪЗЛОЖИТЕЛЯТ се задължава:

а) в срок до 30 дни, считано от датата на сключване на настоящия договор да възложи изпълнението на договора с писмена заявка, която съдържа вида и количеството от съответното работни и посетителски столове.

б) при наличие на съответствие между заявенит и доставените столове по вид и количество, и отговарящи на техническата спецификация и техническото предложение на изпълнителя, както и при липсата на явни недостатъци и външни повреди, да приеме с приемо-предавателния протокол по чл. 11, ал. 1, изпълнението на настоящия договор.

б) да заплати прието от него изпълнение на предмета на договора в размер, по начин и в срок съгласно уговореното в настоящия договор.

**Чл. 10.**ВЪЗЛОЖИТЕЛЯТ има право:

а) да оказва контрол при изпълнение на договора;

б) да изиска изработката и доставката на работните и посетителските столове, да бъде в пълно съответствие с техническото предложение на ИЗПЪЛНИТЕЛЯ – Приложение № 2, към настоящия договор, както и с всички останали документи от офертата на ИЗПЪЛНИТЕЛЯ, свързани с предмета на настоящия договор;

в) да не заяви цялото количество столове, по вид и/или по брой/, без от това за него да произтичат каквито и да са неблагоприятни последици;

г) да иска от ИЗПЪЛНИТЕЛЯ да изпълни заявката в срок, без отклонение от договореното и без недостатъци;

д) при приемане на стоките да предяви рекламации пред ИЗПЪЛНИТЕЛЯ, когато стоките не съответстват на техническите спецификации и техническото предложение на ИЗПЪЛНИТЕЛЯ и/или при наличие на явни недостатъци в тях и/или наличието на външни повреди;

е) да иска отстраняване на недостатъците по б. „д“ в сроковете определени в чл. 12, ал. 3, което да се извърши за сметка на ИЗПЪЛНИТЕЛЯ;

ж) да предявява рекламации за наличие на скрити недостатъци в рамките на гаранционния срок и да иска тяхното отстраняване или извършване на замяна на съответния продукт, което да се извърши за сметка на ИЗПЪЛНИТЕЛЯ, в срока по чл. 15, ал. 3;

з) при необходимост да промени място на доставка и монтаж, определено в по чл. 6, ал. 1 от настоящия договор;

и) да замени едни видове и количества столове с други, в рамките на видовете, посочени в Приложение № 2 към настоящия договор и до размера на общата стойност по чл. 3, ал.1;

й) да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители, в случай че ИЗЪПЛНИТЕЛЯТ е посочил, че ще ползва такива.

**VII. ПРИЕМАНЕ И ПРЕДАВАНЕ НА СТОКИТЕ**

**Чл.11.** **(1)** Пълното изпълнение на предмета на договора, по чл. 1 - изработката, доставката и монтажа се удостоверява с подписан между ВЪЗЛОЖИТЕЛЯ и ИЗПЪЛНИТЕЛЯ, без забележки приемо–предавателен протокол.

**(2)** В случаите на чл. 5, ал. 3 от настоящия договор изпълнението на отделния обект от предмета на договора се удостоверява с подписан между ВЪЗЛОЖИТЕЛЯ и подизпълнителя, без забележки приемо – предавателен протокол.

**(3)** Рискът от случайно погиване или повреждане на мебелното оборудване/работните и посетителските столове преминава върху ВЪЗЛОЖИТЕЛЯ от момента на приемане на монтажа му на мястото на доставяне.

**Чл. 12 (1)** При приемане на стоките ВЪЗЛОЖИТЕЛЯТ има право да предяви рекламации пред ИЗПЪЛНИТЕЛЯ, когато стоките не съответстват по количество и качество на техническите спецификации и Предложението за изпълнение на поръчката на ИЗПЪЛНИТЕЛЯ и/или при наличие на явни недостатъци в тях и/или при наличие на външни повреди.

**(2)** В случая на ал.1 ВЪЗЛОЖИТЕЛЯТ не подписва приемо–предавателния протокол по чл. 11, ал. 1, а ако такъв е подписан - уведомява писмено ИЗПЪЛНИТЕЛЯ в 5 (пет) дневен срок от констатирането на нередностите/недостатъците.

**(3)** В случаите по ал. 1 ИЗПЪЛНИТЕЛЯТ е длъжен да изправи посочените от ВЪЗЛОЖИТЕЛЯ нередности/недостатъци и в срок до 30 (тридесет) календарни дни да достави точния вид и брой на заявените стоки, отговарящи на техническото предложение на ИЗПЪЛНИТЕЛЯ, представляващо Приложение № 2 към договора или такива без явни недостатъци или външни повреди.

**(4)** Разходите направени от ИЗПЪЛНИТЕЛЯ по ал. 3 са за негова сметка.

**Чл. 13.** ВЪЗЛОЖИТЕЛЯТ определя следното длъжностно лице, което да отговаря за пълното и точно изпълнение на договора и да подпише приемо-предавателен протокол, удостоверяващ изпълнението предмета на договора:

-.................................................................................................................................

**Чл. 14.** ИЗПЪЛНИТЕЛЯТ определя следното длъжностно лице, което да отговаря за пълното и точно изпълнение на договора и да подпише приемно-предавателен протокол, удостоверяващ изпълнението предмета на договора:

-..................................................................................................

**VІІI. ГАРАНЦИОННО ОБСЛУЖВАНЕ**

**Чл. 15 (1)** Доставените столове, предмет на договора, са с пълна гаранция от производителя ………………….. , за срок от …………… календарни месеца, считано от датата на подписване без забележки на приемо-предавателния протокол по чл. 11, ал. 1 от настоящия договор.

**(2)** ВЪЗЛОЖИТЕЛЯТ има право да прави рекламации за скрити недостатъци през целия гаранционен срок по ал. 1 пред ИЗПЪЛНИТЕЛЯ.

**(3)** В случая на ал. 2 ИЗПЪЛНИТЕЛЯТ е длъжен в срок до 30 (тридесет) календарни дни да отстрани недостатъка за своя сметка и на място при ВЪЗЛОЖИТЕЛЯ.

**(4)** Срокът започва да тече от момента на уведомяване на Изпълнителя за повредата или недостатъка. Възложителят може да направи уведомяването по факс, електронна поща или по поща с писмо с обратна разписка.

**IХ. ОТГОВОРНОСТ ПРИ НЕИЗПЪЛНЕНИЕ. НЕУСТОЙКИ**

**Чл. 16 (1)** При неизпълнение на поетите с настоящия договор задължения за изработка, доставка и монтаж, респ. за заплащане неизправната странадължи на изправната неустойка в размер на 0,5% за всеки ден забава, върху стойността на неизпълненото в срок задължение, но не повече от 10 % от общата стойност на неизпълнението.

**(2)** Когато при наличие на рекламации, ИЗПЪЛНИТЕЛЯТ не изпълни в срок задълженията си по раздел VІІ и VІІІ от настоящия договор, същият дължи на ВЪЗЛОЖИТЕЛЯ неустойка в размер на 0,5 % на ден от цената на доставените стоки, за които са направени рекламациите.

**(3)** При прекратяване на договора по вина на ИЗПЪЛНИТЕЛЯ на някое от основанията, посочени в чл. 19, ал. 2 от договора, ВЪЗЛОЖИТЕЛЯТ има право на неустойка в размер на 30 % от стойността на договора.

**(4)** Възложителят има право да удържи стойността на наложените неустойки от представената от ИЗПЪЛНИТЕЛЯ гаранция за изпълнение на договора.

**(5)** Задържането на гаранцията за изпълнение и изплащането на неустойка не лишава изправната страна по договора от правото да търси обезщетение за вреди и пропуснати ползи над уговорените размери.

**Х. ГАРАНЦИЯ ЗА ИЗПЪЛНЕНИЕ**

**Чл. 17. (1)** Най-късно към датата на сключване на договора, **ИЗПЪЛНИТЕЛЯТ** следва да е представил гаранция за изпълнение на договора в размер на ……………….. лв. без ДДС или 3 (три) процента от стойността на договора по чл. 3, ал. 1, т.1

**(2)** Гаранцията се представя под формата на парична сума, внесена по сметка на ВЪЗЛОЖИТЕЛЯ: BIC: CECBBGSF, Банкова сметка IBAN: BG 96 CECB 9790 3343 8974 00 при Централна кооперативна банка, или безусловна и неотменяема банкова гаранция за изпълнение на договора в оригинал, издадена от банка в полза на Възложителя или застраховка, която обезпечава изпълнението чрез покритие на отговорността на изпълнителя.[[3]](#footnote-3)

**(3)** Срокът на валидност на гаранцията е най-малко 2 месеца след датата на изтичане гаранционния срок по договора, като две пети от размера на гаранцията е предназначена за обезпечаване на гаранционните задължения на ИЗПЪЛНИТЕЛЯ, a останалата част от гаранцията гарантира изпълнението на доставката.

**(4)** Три пети от размера на гаранцията се освобождава в срок до 30 (тридесет) дни от подписване на приемо-предавателен протокол по чл. 11, ал. 1 от настоящия договор без забележки, а останалата част - в срок до 30 (тридесет) дни след изтичане на най-дългия, посочен от ИЗПЪЛНИТЕЛЯ, гаранционен срок, в случай че изпълнението е точно, качествено и отговаря на изискванията на ВЪЗЛОЖИТЕЛЯ. При липса на възражения по изпълнението на гаранционната поддръжка съгласно договора, ВЪЗЛОЖИТЕЛЯТ освобождава гаранцията за изпълнение, без да дължи лихви за периода, през който средствата са престоявали законно при него. Когато е представен документ за банкова гаранция, той се връща на ИЗПЪЛНИТЕЛЯ.

**(5)** Когато при сключването на договора е представена банкова гаранция или застрахователна полица, която едновременно гарантира доставката и гаранционната поддръжка, тя се връща на ИЗПЪЛНИТЕЛЯ, след като същият представи гаранция за изпълнение на настоящия договор за обезпечаване задължението за гаранционна поддръжка в размер на две пети от стойността на гаранцията, посочена в чл. 17, ал. 1.

**(6)** Най-късно към датата на сключване на допълнително споразумение по чл. 27, ал. 2, **ИЗПЪЛНИТЕЛЯТ** следва да е представил гаранция за изпълнение на опция за допълнителни количества в размер на ……………….. лв. без ДДС или 5 (пет) процента от стойността на допълнителното споразумение, но не повече от стойността на договора по чл. 3, ал. 1, т.2.

**(7)** В случаите по ал. 6 са приложими условията по ал. 2 – ал. 5.

**Чл. 18 (1)** В случай на забавено, некачествено, частично или лошо изпълнение, ВЪЗЛОЖИТЕЛЯТ може да се удовлетвори от гаранцията до размера на договорената между страните неустойка.

**(2)** В случай, че неизпълнението на задълженията по договора от страна на ИЗПЪЛНИТЕЛЯ по стойност превишава размера на гаранцията, ВЪЗЛОЖИТЕЛЯТ има право да търси обезщетение по общия ред.

**(3)** В случаите когато ВЪЗЛОЖИТЕЛЯТ се е удовлетворил от сумата от гаранцията и договорът продължава да е в сила, то ИЗПЪЛНИТЕЛЯТ се задължава в срок от 3 работни дни да допълни гаранцията, като внесе усвоената от ВЪЗЛОЖИТЕЛЯ сума или да учреди банкова гаранция в размер на разликата.

**(4)** При едностранно прекратяване на договора от ВЪЗЛОЖИТЕЛЯ, поради виновно неизпълнение на задължения на ИЗПЪЛНИТЕЛЯ по договора, сумата от гаранцията се усвоява изцяло като обезщетение за прекратяване на договора.

**(6)** Гаранцията за изпълнение се задържа от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд.

**(7)** ВЪЗЛОЖИТЕЛЯТ освобождава гаранцията, без да начислява лихви, при прекратяване на договора след уреждане на всички финансови претенции между страните.

**(8)** Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение за целия период на действие, са за сметка на ИЗПЪЛНИТЕЛЯ.

**ХІ. ГАРАНЦИЯ ЗА АВАНСОВО ПЛАЩАНЕ.**

**Чл. 19. (1)** Изпълнителят представя гаранция за авансово плащане (в случай че е изискан аванс) - под формата на парична сума, внесена по сметка на ВЪЗЛОЖИТЕЛЯ: BIC: CECBBGSF, Банкова сметка IBAN: BG 96 CECB 9790 3343 8974 00 при Централна кооперативна банка, или безусловна и неотменяема банкова гаранция за авансово плащане в оригинал, издадена от банка в полза на Възложителя или застраховка, която обезпечава авансовото плащане чрез покритие на отговорността на изпълнителя.

**(2)** Когато гаранцията за авансово плащане е под формата на банкова гаранция или застраховка, същата следва да е със срок на валидност, считано от датата на издаването й до най-малко 30 дни след изтичане на срока за доставка на стоките, предложен от Изпълнителя.

**(3)** Гаранцията по ал. 1 е в пълния размер на аванса по чл. 4, ал. 1, т. 1 от настоящия договор с ДДС.

**(4)** Гаранцията по ал.1 се представя заедно с фактурата за авансово плащане.

**(5)** Гаранцията за авансово плащане се освобождава в 3-дневен срок след връщане или усвояване на аванса.

**XIІ. ПРЕКРАТЯВАНЕ НА ДОГОВОРА**

**Чл. 20. (1)** Настоящият договор се прекратява:

**1.** по взаимно съгласие между страните, изразено в писмена форма;

**2.** при виновно неизпълнение на задълженията на една от страните по договора - с 10-дневно писмено предизвестие от изправната до неизправната страна;

**3.** по реда на чл. 118, ал. 1 от Закона за обществените поръчки.

**(2)** ВЪЗЛОЖИТЕЛЯТ може да развали договора едностранно без предизвестие, когато:

1. ако в хода на изпълнението стане явно, че ИЗПЪЛНИТЕЛЯТ ще забави изпълнението на някое от задълженията си по договора с повече от 10 (десет) работни дни. В този случай Възложителят не дължи заплащане на Изпълнителя за заявените, но недоставени в срок стоки, както и за извършени от него разходи, с цел изпълнение на писмената заявка по чл.1, ал.2 от настоящия договор. Авансовото плащане по чл. 2, ал. 4, т. 1, се възстановява от ИЗПЪЛНИТЕЛЯ на ВЪЗЛОЖИТЕЛЯ в срок от 5 /пет/ дни, считано от датата на получаване от ИЗПЪЛНИТЕЛЯ на писменото уведомление за разваляне на договора.

2. по време на изпълнение на договора ИЗПЪЛНИТЕЛЯТ замени или включи подизпълнител, който не отговаря на условията на чл. 66, ал. 11 ЗОП или за него не са представени всички документи, които доказват изпълнението на условията по чл. 66, ал. 11 ЗОП;

3. ИЗПЪЛНИТЕЛЯТ бъде обявен в неплатежоспособност или когато бъде открита процедура за обявяване в несъстоятелност или ликвидация;

4. в случай, че ВЪЗЛОЖИТЕЛЯТ не одобри условията на договора за доверителна сметка (escrow account) между ИЗПЪЛНИТЕЛЯ и банката.

**ХIIІ. НЕПРЕОДОЛИМА СИЛА**

**Чл. 21.** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

**Чл. 22.** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

**Чл. 23.** Докато трае непреодолимата сила, изпълнението на задължението се спира.

**Чл. 24.** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

**ХIV. КОНФИДЕНЦИАЛНОСТ**

**Чл. 25.** ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и по повод изпълнението на договора.

**Чл. 26.** ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен и само за целите на изпълнението на договора.

**Чл. 27.** ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица.

**ХV. ОПЦИЯ ЗА ДОПЪЛНИТЕЛНИ КОЛИЧЕСТВА**

**Чл.28 (1)** **ВЪЗЛОЖИТЕЛЯТ** си запазва правото да възложи „опция за допълнителни количества”, **в размер до 30 %** от стойността по чл. 3, ал. 1, т. 1 от настоящия договор без ДДС, при условие, че до изтичане на срока по чл. 6, ал. 3, ВЪЗЛОЖИТЕЛЯТ е заявил и приел от ИЗПЪЛНИТЕЛЯ изпълнението по договора, без забележки с приемо-предавателния протокол по чл. 11, ал. 1 от настоящия договор.

**(2)** „Опцията за допълнителни количества” се възлага с допълнително споразумение, между **ВЪЗЛОЖИТЕЛЯ** и **ИЗПЪЛНИТЕЛЯ,** на основание чл.116, ал.1, т.1 ЗОП.

**(3)** Допълнителното количество по ал.2 съдържа вида и количеството от съответното мебелно обзавеждане/столове.

**(4)** За „опцията за допълнителни количества” са приложими всички условия от настоящия договор.

**(5)** Ако до изтичане на срока по ал. 1 **ВЪЗЛОЖИТЕЛЯТ** не възложи „опция за допълнителни количества”, се счита че същият няма да се възползва от правото за нейното използване.

**ХVI. ПОДИЗПЪЛНИТЕЛИ**[[4]](#footnote-4)

**Чл. 29. (1)** За извършване на дейностите по договора ИЗПЪЛНИТЕЛЯТ има право да наема само подизпълнителите, посочени от него в офертата, въз основа на която е избран за ИЗПЪЛНИТЕЛ.

**(2)** Делът от поръчката, който ще бъде възложен на подизпълнителите, не може да бъде различен от посочения в заявлението за участие на ИЗПЪЛНИТЕЛЯ.

**(3)** Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

При замяна или включване на подизпълнител ИЗПЪЛНИТЕЛЯ представя на възложителя всички документи, които доказват изпълнението на условията по ал. 3

**(4)** Независимо от възможността за използване на подизпълнители отговорността за изпълнение на договора за обществена поръчка е на ИЗПЪЛНИТЕЛЯ.

**(5)** В случай че ВЪЗЛОЖИТЕЛЯТ установи, че подизпълнител не изпълнява възложените му дейности, съгласно настоящия договор, той има право да изиска от ИЗПЪЛНИТЕЛЯ последният незабавно сам да извърши тези работи.

**(6)** Сключването на договор с подизпълнител, който не отговаря на условията на чл. 66, ал. 11 ЗОП или за него не са представени всички документи, които доказват изпълнението на условията по чл. 66, ал. 11 ЗОП е основание за едностранно прекратяване на договора от страна на ВЪЗЛОЖИТЕЛЯ.

**Чл.30. (1)** При сключването на договорите с подизпълнителите, посочени в заявлението за участие на ИЗПЪЛНИТЕЛЯ, последният е длъжен да създаде условия и гаранции, че:

- приложимите клаузи на договора са задължителни за изпълнение от подизпълнителите;

- действията на подизпълнителите няма да доведат пряко или косвено до неизпълнение на договора;

- при осъществяване на контролните си функции по договора ВЪЗЛОЖИТЕЛЯТ ще може безпрепятствено да извършва проверка на дейността и документацията на подизпълнителите.

**ХVІІ. ЗАКЛЮЧИТЕЛНИ РАЗПОРЕДБИ**

**Чл. 31. (1)** Всички уведомления между страните, които ще бъдат отправяни по този договор са валидни, ако са извършени в писмен вид на български език и са изпратени по факс или с препоръчана поща с обратна разписка на следния адрес:

1. за ВЪЗЛОЖИТЕЛЯ: ...............................

2. за ИЗПЪЛНИТЕЛЯ: ……………………..

**(2)** Всяка страна по този договор е длъжна в 3-дневен срок от промяна на адреса/факса по ал.1 да уведоми другата за настъпилата промяна и да посочи новия си адрес/факс за кореспонденция.

**(3)** Ако страната по договора не изпълни задълженията си по ал. 2 се счита, че уведомленията по ал. 1 са връчени редовно.

**Чл. 32. (1)** Нито една от страните няма право да прехвърля правата и задълженията, произтичащи от този договор.

**(2)** За неуредените въпроси в настоящия договор се прилага действащото българско законодателство.

**(3)** Настоящият договор може да бъде допълван и/или изменян само с допълнителни споразумения, изготвени в писмена форма и подписани от двете страни или техни упълномощени представители, в съответствие със Закона за обществените поръчки.

**(4)** Договорът влиза в сила от датата на подписването му.

Настоящият договор се подписа в два еднообразни екземпляра - по един за всяка от страните.

Неразделна част от настоящия договор са следните приложения:

1. Техническа спецификация на ВЪЗЛОЖИТЕЛЯ - Приложение № 1
2. Техническо предложение на ИЗПЪЛНИТЕЛЯ - Приложение № 2;
3. Ценово предложение на ИЗПЪЛНИТЕЛЯ - Приложение № 3.

**ЗА ВЪЗЛОЖИТЕЛ: ЗА ИЗПЪЛНИТЕЛ:**

1. *Ако в офертата на участника, определен за изпълнител, има искане за авансово плащане.* [↑](#footnote-ref-1)
2. К*огато ИЗПЪЛНИТЕЛЯТ се е възползвал от авансовото плащане* [↑](#footnote-ref-2)
3. */Клаузите на чл.17 от договора ще бъдат ревизирани, съобразно вида на представената от избрания за изпълнител гаранция/* [↑](#footnote-ref-3)
4. *Изискванията и условията, предвидени в този раздел се прилагат в случаите, когато ИЗПЪЛНИТЕЛЯТ е предвидил използването на подизпълнители.* [↑](#footnote-ref-4)